钦定古今图书集成/理学汇编/学行典/第131卷 > 书经 > 《洪范》
## 钦定古今图书集成/理学汇编/学行典/第131卷 > 书经 > 《洪范》

次二曰“敬用五事。”

〈大全〉张氏曰：“九畴虽多，人君所守，惟在敬用五事。心敬则貌、言、视、听、思极于肃、乂、哲、谋、圣，其精神所运，上而五行，下而福极，无不得其所。《洪范》之要，在于敬而已。”　新安陈氏曰：“建用皇极，为九畴之宗主，而敬用五事，乃建用皇极之本根。敬以用五事则身修而极建而天人之道备矣。不敬以用五事，则身不修而极不建而”天人之道胥失之矣。此九畴之枢在《皇极》，而皇极之要在五事，五事之要又在“敬”之一字也。